CELEX: 32015R2014
Language: lv
Date: 2015-11-11 00:00:00
Title: Komisijas Īstenošanas regula (ES) 2015/2014 (2015. gada 11. novembris), ar ko nosaka īstenošanas tehniskos standartus attiecībā uz procedūrām un veidnēm informācijas iesniegšanai grupas uzraudzības iestādei un informācijas apmaiņai starp uzraudzības iestādēm saskaņā ar Eiropas Parlamenta un Padomes Direktīvu 2009/138/EK (Dokuments attiecas uz EEZ)

12.11.2015   
            
            
               LV
            
            
               Eiropas Savienības Oficiālais Vēstnesis
            
            
               L 295/11
            
         KOMISIJAS ĪSTENOŠANAS REGULA (ES) 2015/2014
   (2015. gada 11. novembris),
   ar ko nosaka īstenošanas tehniskos standartus attiecībā uz procedūrām un veidnēm informācijas iesniegšanai grupas uzraudzības iestādei un informācijas apmaiņai starp uzraudzības iestādēm saskaņā ar Eiropas Parlamenta un Padomes Direktīvu 2009/138/EK
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā 2009. gada 25. novembra Eiropas Parlamenta un Padomes Direktīvu 2009/138/EK par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II) (1) un jo īpaši tās 249. panta 4. punktu,
   tā kā:
   
               (1)
            
            
               Neskarot citus sadarbības un informācijas apmaiņas veidus, kas var notikt divpusēji vai daudzpusēji starp uzraudzības iestādēm, procedūras un veidnes ir jo īpaši vajadzīgas, lai atvieglotu efektīvu un saskaņotu informācijas apmaiņu starp uzraudzības iestādēm uzraudzītāju kolēģijā, jo uzraudzītāju kolēģijai vajadzētu būt galvenajai informācijas apmaiņas platformai starp grupas uzraudzības iestādēm.
            
         
               (2)
            
            
               Minētās procedūras un veidnes ir paredzētas uzraudzības iestādēm uzraudzītāju kolēģijā, kas koordinēšanas pasākumu ietvaros izlemj par informāciju, kas nepieciešama uzraudzītāju kolēģijas darbībām, un paņēmieniem, saskaņā ar kuriem ar šādu informāciju būtu jāapmainās saskaņā ar Komisijas Deleģētās regulas (ES) 2015/35 (2) 357. pantu.
            
         
               (3)
            
            
               Lai nodrošinātu efektīvu un lietderīgu uzraudzību, informācijas apmaiņā starp uzraudzības iestādēm ņem vērā grupas būtību, izmēru un sarežģītību, informācijas pieejamību un veidu, kā arī jaunākos un būtiskos datus.
            
         
               (4)
            
            
               Šī regula ir balstīta uz īstenošanas tehnisko standartu projektu, ko Komisijai iesniegusi Eiropas Apdrošināšanas un aroda pensiju iestāde.
            
         
               (5)
            
            
               Eiropas Apdrošināšanas un aroda pensiju iestāde ir veikusi atklātu sabiedrisko apspriešanu par īstenošanas tehnisko standartu projektu, kas ir šīs regulas pamatā, izvērtējusi potenciālās saistītās izmaksas un ieguvumus un pieprasījusi saskaņā ar Eiropas Parlamenta un Padomes Regulas (ES) Nr. 1094/2010 (3) 37. pantu izveidotās ieinteresēto personu grupas atzinumu,
            
         IR PIEŅĒMUSI ŠO REGULU.
   1. pants
   Informācijas apmaiņa starp uzraudzības iestādēm uzraudzītāju kolēģijā
   Uzraudzības iestādes uzraudzītāju kolēģijā apmainās ar informāciju sistēmiski, vismaz reizi gadā un vajadzības gadījumā pēc ad hoc principa.
   2. pants
   Informācijas apmaiņas termiņš
   1.   Lai apmainītos ar informāciju sistēmiski vai pēc ad hoc principa, uzraudzības iestādes uzraudzītāju kolēģijā vienojas par termiņu.
   2.   Par saskaņoto termiņu kavēšanu attiecīgajām uzraudzības iestādēm paziņo iepriekš, to attiecīgi pamatojot.
   3. pants
   Informācijas apmaiņas līdzekļi
   Uzraudzības iestādes uzraudzītāju kolēģijā vienojas par drošu elektronisko veidni informācijas apmaiņai, kā arī par datu formātu, kādā apmainīsies ar informāciju.
   4. pants
   Valūta
   Ja vien uzraudzības iestādes uzraudzītāju kolēģijā koordinēšanas pasākumu ietvaros saskaņā ar Direktīvas 2009/138/EK 248. panta 4. punktu nav nolēmušas citādi, uzraudzības iestādes izsaka summas kā daļu no informācijas, ar ko apmainās uzraudzītāju kolēģijā, tajā valūtā, kurā tika iesniegta informācija.
   5. pants
   Valoda
   Ja vien uzraudzības iestādes uzraudzītāju kolēģijā koordinēšanas pasākumu ietvaros saskaņā ar Direktīvas 2009/138/EK 248. panta 4. punktu nav nolēmušas citādi, uzraudzības iestādes apmainās ar informāciju uzraudzītāju kolēģijā tajā valodā, ko visplašāk saprot uzraudzītāju kolēģijā.
   6. pants
   Pārskats par informāciju, ar ko jāapmainās uzraudzītāju kolēģijā
   Grupas uzraudzības iestāde iesniedz citām uzraudzības iestādēm uzraudzītāju kolēģijā pārskatu par informāciju, ar ko jāapmainās, saskaņā ar Deleģētās regulas (ES) 2015/35 357. pantu, izmantojot I pielikumā iekļauto veidni.
   7. pants
   Galveno secinājumu iesniegšana pēc uzraudzības pārbaudes procesa
   1.   Citas uzraudzības iestādes uzraudzītāju kolēģijā grupas uzraudzības iestādei iesniedz galvenos secinājumus pēc uzraudzības pārbaudes procesa, kas veikts individuāla uzņēmuma līmenī saskaņā ar Deleģētās regulas (ES) 2015/35 357. panta 2. punkta c) apakšpunktu, izmantojot šīs regulas II pielikumā iekļauto veidni.
   2.   Grupas uzraudzības iestāde citām uzraudzības iestādēm uzraudzītāju kolēģijā iesniedz galvenos secinājumus pēc uzraudzības pārbaudes procesa, kas veikts grupas līmenī saskaņā ar Deleģētās regulas (ES) 2015/35 357. panta 3. punkta a) apakšpunktu, izmantojot šīs regulas II pielikumā iekļauto veidni.
   8. pants
   Sadarbība un informācijas apmaiņa starp uzraudzības iestādēm ārpus uzraudzītāju kolēģijas
   1.   Ja uzraudzības iestāde uzraudzītāju kolēģijā dalās ar informāciju, kas ir svarīga grupas uzraudzībai uz divpusēja vai daudzpusēja pamata, ar dažām citām uzraudzības iestādēm uzraudzītāju kolēģijā, tā šādu informāciju paziņo grupas uzraudzības iestādei samērīgā laikposmā. Grupas uzraudzības iestāde nodrošina, ka informācija tiek paziņota visām citām attiecīgajām uzraudzības iestādēm uzraudzītāju kolēģijā nākamajā sanāksmē vai pirms tās.
   2.   Ja uzraudzības iestāde uzraudzītāju kolēģijā no trešās personas saņem informāciju, kas ir svarīga informācija grupas uzraudzībai, un dalās ar šo informāciju ar dažām citām uzraudzības iestādēm uzraudzītāju kolēģijā, tā pēc iespējas lielākā apmērā un ievērojot visus konfidencialitātes ierobežojumus, ko noteikusi trešā persona vai kas noteikti ar likumu, paziņo minēto informāciju grupas uzraudzības iestādei samērīgā laikposmā. Grupas uzraudzības iestāde nodrošina, ka informācija tiek paziņota visām citām attiecīgajām uzraudzības iestādēm uzraudzītāju kolēģijā nākamajā sanāksmē vai pirms tās.
   9. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 11. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 335, 17.12.2009., 1. lpp.
   
   
      (2)  Komisijas 2014. gada 10. oktobra Deleģētā regula (ES) 2015/35, ar ko papildina Eiropas Parlamenta un Padomes Direktīvu 2009/138/EK par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II) (OV L 12, 17.1.2015., 1. lpp.).
   
      (3)  Eiropas Parlamenta un Padomes 2010. gada 24. novembra Regula (ES) Nr. 1094/2010, ar ko izveido Eiropas Uzraudzības iestādi (Eiropas Apdrošināšanas un aroda pensiju iestādi), groza Lēmumu Nr. 716/2009/EK un atceļ Komisijas Lēmumu 2009/79/EK (OV L 331, 15.12.2010., 48. lpp.).
   
      I PIELIKUMS
      
         Pārskats par informāciju, ar ko jāapmainās uzraudzītāju kolēģijā
      
      
                  
                     Informācijas veids
                  
                  
                     Uzņēmuma veids
                  
               
               
                  
                     Ziņojums par maksātspēju un finansiālo stāvokli
                  
               
               
                  
                     Periodisks uzraudzības pārskats
                  
               
               
                  
                     Kvantitatīvās ziņošanas veidnes
                  
               
               
                  
                     Galvenie uzraudzības pārskata procesa secinājumi
                  
               
               
                  
                     Citi izvēlētie dati
                  
               
            
                  Dalības sabiedrība
               
               
                  Elements
               
               
                   
               
               
                   
               
               
                   
               
               
                   
               
               
                   
               
            
                  Biežums
               
               
                   
               
               
                   
               
               
                   
               
               
                   
               
               
                   
               
            
                  Termiņš
               
               
                   
               
               
                   
               
               
                   
               
               
                   
               
               
                   
               
            
                  Meitasuzņēmums
               
               
                  Elements
               
               
                   
               
               
                   
               
               
                   
               
               
                   
               
               
                   
               
            
                  Biežums
               
               
                   
               
               
                   
               
               
                   
               
               
                   
               
               
                   
               
            
                  Termiņš
               
               
                   
               
               
                   
               
               
                   
               
               
                   
               
               
                   
               
            
                  Cits saistīts uzņēmums
               
               
                  Elements
               
               
                   
               
               
                   
               
               
                   
               
               
                   
               
               
                   
               
            
                  Biežums
               
               
                   
               
               
                   
               
               
                   
               
               
                   
               
               
                   
               
            
                  Termiņš
               
               
                   
               
               
                   
               
               
                   
               
               
                   
               
               
                   
               
            Informācijas elementus, ar kuriem jāapmainās, tostarp aprakstošo ziņojumu būtiskās daļas, attiecīgās kvantitatīvās ziņošanas veidnes, galvenos secinājumus pēc uzraudzības pārskata procesa un citus izvēlētos datus, kā arī termiņus un biežumu, par ko panākta vienošanās uzraudzītāju kolēģijā, precizē pārskatā.
   
   
      II PIELIKUMS
      
         Galveno uzraudzības pārskata procesa secinājumu iesniegšana
      
      
                  
                     Atsevišķa uzņēmuma vai grupas nosaukums
                  
               
               
                   
               
            
                  Risku novērtējuma iznākums un attiecīgās plānotās uzraudzības darbības
               
            
                  Apraksts
               
               
                   
               
            
                  Konstatējumi, kas gūti uz vietas veiktajās pārbaudēs/inspekcijās un neklātienes darbībās
               
            
                  Apraksts
               
               
                   
               
            
                  Saistītie uzraudzības pasākumi
               
            
                  Apraksts
               
               
                   
               
            Galvenie secinājumi, kas seko uzraudzības pārskatīšanas procesam, ietver riska novērtējuma iznākumu, saistītās plānotās uzraudzības darbības, secinājumus, kas gūti pārbaudēs uz vietas, inspekcijās uz vietas un neklātienes darbībās, un attiecīgos uzraudzības pasākumus, kā saskaņots uzraudzītāju kolēģijā.